tomron87/hebrew-wikipedia-sentences-corpus huggingface dataset:
אל-מולקי לא התמודד בבחירות לפרלמנט של ירדן שהתקיימו באפריל 1950, אך המשיך להחזיק בתפקיד שר ההגנה גם בממשלה החדשה שהוקמה מיד לאחר הבחירות על ידי סעיד אל-מופתי.
אולם בדצמבר 1950 החליף עבדאללה את הממשלה בממשלה בראשות סמיר א-ריפאעי שכללה יותר נציגים מהפרלמנט, בהם מראשי האופוזיציה, ואל-מולקי לא נכלל בממשלה.
אל-מולקי מונה לשגריר ירדן בצרפת ובספטמבר 1951 הוא עמד בראש המשלחת הירדנית לוועידת פריס.
באוקטובר 1951 הוא הועבר להיות השגריר בלונדון.
בעיתונות הישראלית ניתנו הערכות שונות על אל-מולקי.
נטען שהוא לא השתתף בבחירות לפרלמנט באפריל 1950 בגלל שהיה שותף במשא ומתן על הסכם שלום עם ישראל, שלא היה פופולרי בקרב המצביעים ושהוא היה אחד המדינאים היחידים בירדן שתמך בשלום עם ישראל בנפרד משאר מדינות ערב.
אולם בדצמבר 1950 הוא תואר כמי שעורר עימות עם ישראל על הכביש לאילת ושסילוקו מהממשלה הוא פתח לשלום עם ישראל.
במאי 1952, עלה שמו של אל-מולקי כמועמד לראשות הממשלה על ידי מועצת העוצרים, אולם הוא לא מונה באותה עת לתפקיד.
באוגוסט 1952, כאשר טלאל ויתר על כסאו וחוסיין נקבע ליורשו, טס אל-מולקי לז'נבה לפגוש את חוסיין.
לקראת הכתרתו של חוסיין לירדן נקבע שאל-מולקי יתמנה לראש ממשלת ירדן והוא הרכיב את ממשלתו ב-5 במאי 1953, שלושה ימים לאחר הכתרתו הרשמית של חוסיין.
חוסיין קיווה כי אל-מולקי, שנהה אחר הגישות הדמוקרטיות האירופאיות, יבצע רפורמות ליברליות כנדרש בדרך להפיכתה של ירדן למונרכיה קונסטיטוציונית.
כמו כן, לאל-מולקי לא היה בסיס כוח פוליטי בירדן, וייתכן כי נבחר גם מכיוון שלא יכול היה לאיים על יציבות שלטונו של המלך הצעיר.
בתקופת כהונתו אכן פעל אל-מולקי בכיוונים של ליברליזציה.
ממשלתו שחררה אסירים פוליטיים, העניקה כוח רב יותר לפרלמנט והקטינה את ההגבלות על חופש הביטוי.
בדצמבר 1953 הותרה לראשונה פעילות מפלגתית בירדן.
אולם, עד מהרה עלו יחסיו של אל-מולקי עם המלך הצעיר על שרטון.
הליברליזם שהוביל אפשר אופוזיציה רחבה מדי לחוסיין, מצד ארגונים קומוניסטיים ואנשי מפלגת הבעת'.
עיתונים ניצלו את חופש הביטוי לתקוף את המערב ואת בני משפחת המלוכה.
כמו כן, המדיניות הליברלית של אל-מולקי עוררה התנגדות מצד גורמי משטר מתקופתו של המלך עבדאללה, שהעדיפו אוטוקרטיה חזקה על פני ליברליזציה.
בעקבות חוסר היציבות הפוליטי במדינה נאלץ אל-מולקי להתפטר לאחר שנה בתפקיד, ב-4 במאי 1954. החליפו ראש הממשלה לשעבר תאופיק אבו אל-הודא, במהלך שסימן את החזרה לסגנון האוטוקרטי הישן של המשפחה ההאשמית.
מולקי סירב לכהן כשר בממשלתו של אל-הודא.
בסוף אפריל 1955 מונה לשר החצר.
בדצמבר 1955 הוא מונה לשר ההגנה בממשלתו של אבראהים האשם.
במרץ 1956 מונה אל-מולקי לשגריר ירדן בקהיר.
עם הקמת ממשלתו של חוסיין אל-ח'אלידי באפריל 1957, הוא הוזמן חזרה לירדן לשמש כשר החינוך.
בהמשך היה אל-מולקי לשר החצר של חוסיין.
הוא פוטר מתפקידו בתחילת אוגוסט 1958 לאחר המהפכה בעיראק שהביאה לביטול האיחוד של עיראק וירדן.
לאחר מכן היה אל-מולקי ליושב ראש הסנאט של ירדן.
בסוף יוני 1961 מונה אל-מולקי לנציג ירדן באו"ם.
אל-מולקי נפטר בינואר 1962 בניו יורק בעת היותו שגריר ירדן באו"ם.
רחוב קרוי על שמו בעמאן בירת ירדן.
בנו, האני אל-מולקי, מכהן אף הוא כראש ממשלת ירדן.
פאוזי גולאם הוא כדורגלן צרפתי-אלג'יראי המשחק בעמדת המגן השמאלי בהטאייספור ובנבחרת אלג'יריה.
גולאם התחיל את הקריירה שלו במחלקת הנוער של סנט אטיין.
ב-22 בספטמבר 2010 גולאם ערך את הופעת הבכורה שלו בקבוצה הבוגרת במסגרת גביע הליגה הצרפתי נגד ניס.
הוא ערך את הופעת הבכורה שלו בליגה נגד ולנסיין וסיים את העונה עם 11 משחקים.
ב-31 בינואר 2023 חזר לצרפת וחתם באנז'ה.
ב-28 באוגוסט 2023 חתם בהטאייספור מליגת העל הטורקית.
לאחר ששיחק בנבחרת הצעירה של צרפת החליט גולאם לייצג את נבחרת אלג'יריה.
גולאם זומן לראשונה לסגל הנבחרת לקראת גביע אפריקה לאומות 2013. ב-26 במרץ 2013, גולאם ערך את הופעת הבכורה שלו בנבחרת בניצחון 1–3 נגד במסגרת מוקדמות מונדיאל 2014.
פאוזיה פואד (בפרסית: شاهدخت فوزیه, ובערבית: الأميرة فوزية; 5 בנובמבר 1921 – 2 ביולי 2013) הייתה נסיכה מצרייה שהפכה למלכת איראן, בתו של פואד הראשון ואחותו של פארוק הראשון.
אבי השושלת, מוחמד עלי, היה ממוצא אלבני והתיישב במצרים.
פאוזיה נולדה ב-5 בנובמבר 1921 לאחמד פואד, סולטן מצרים, ולנזלי סברי.
בשנת 1922 הוכתר אביה כמלך, ולאחר מותו בשנת 1936 עלה לשלטון במקומו אחיה פארוק.
ב-15 במרץ 1939 נישאה למוחמד רזא שאה פהלווי והייתה לאשתו הראשונה ולנסיכת איראן.
הנישואים הוגדרו כנישואים פוליטיים, שנועדו לקרב בין הסונים לשיעים.
כעבור שנתיים, לאחר שהוגלה אביו של מוחמד רזא שאה פהלווי, רזא ח'אן, הפכה למלכת איראן.
השניים התגרשו בשנת 1945 בשל קשיי הסתגלותה של פאוזיה באיראן, סכסוך בין משפחתה למשפחתו של מוחמד רזא, חוסר נאמנותו של מוחמד רזא, ולאחר שפאוזיה לא הצליחה להרות יורשים זכרים לשאה האיראני.
לה ולמוחמד רזא שאה פהלווי הייתה בת משותפת אחת, הנסיכה שהנאז פהלווי (נולדה ב-27 באוקטובר 1940).
בשנת 1949 נישאה בשנית, לקולונל איסמעיל שירין.
השניים התגוררו בקהיר ובאלכסנדריה, ונולדו להם שני ילדים: נדיה ח'אנום וחוסיין שירין אפנדי.
תוארי המלכות המצריים נלקחו ממנה לאחר המהפכה במצרים של 1952, שבה הודח אחיינה פואד השני והוא עבר להתגורר בשווייץ.
לאחר מות בעלה בשנת 1994, המשיכה פאוזיה פואד להתגורר באלכסנדריה.
בינואר 2005 דווח בטעות על מותה: אנשי תקשורת בלבלו בינה לבין אחייניתה, הנסיכה פאוזיה פארוק, בתו השנייה של המלך פארוק.
פאוזיה פואד נפטרה ב-2 ביולי 2013 ונקברה בבית הקברות סיידה נפיסה בקהיר, לצד בעלה השני.
בשנת 1939 קראו באיראן עיר, פאוזיה-אבאד - על שמה.
בשנת 1950 קראו רחוב על שמה (רחוב אמירה פאוזיה) בקהיר, אך בשנת 1956 הוחלף שם הרחוב לרחוב מוסטפא כמאל.
הוד סולטנותה הנסיכה פאוזיה ממצרים (1921–1922)
הוד רוממותה הקיסרית הנסיכה פאוזיה ממצרים ואיראן (15–16 במרס 1939 - יום לפני נישואיה הראשונים לשאה הפרסי הוענק לה התואר "שאהדוח'ת", נסיכה או בת מלך)
הוד רוממותה הקיסרית נסיכת הכתר של איראן, נסיכת מצרים (1939–1941)
הוד רוממותה הקיסרית מלכת איראן (1941–1948)
הוד רוממותה הקיסרית הנסיכה פאוזיה ממצרים ואיראן (1948–1949)
פאוורוול היא סוללת ליתיום נטענת המיוצרת על ידי חברת טסלה לשימוש ביתי, בעיקר במפעל גיגה נבדה.
היא מאחסנת חשמל לשימוש ביתי, לוויסות עומסים וכמקור מתח חלופי.
לסוללה, שהוצגה באפריל 2015, יש וריאציה תעשייתית הנקראת "פאוורפק" (Powerpack) המסוגלת לאחסן עד kWh100.
באפריל 2015 הוכרזה הסוללה בפומבי והוצהר כי מודל של 7kWh יעלה $3,000 ו-10kWh יעלה $3,500 (לעומת הערכות אנליסטים לפני הפרסום, שעמדו על $13,000).
הסוללה יכולה לשמש רכבים חשמליים ובתים פרטיים וכבר הוצהרה עסקה עם חברות כגון ELCR (Electric Car Company of Missouri) ו-SolarCity.
הפאוורפק, סוללה לשימוש תעשייתי של 100kWh יכולה לעלות $25,000.
כבר במאי 2015, חודש לאחר ההכרזה, הוזמנו סוללות פאוורוול עבור יכולת הייצור של המפעל עד אמצע 2016 בסכום של כ-180 מיליון דולר וסוללות פאוורפק בכ-625 מיליון דולר.
מאז 2016 היה מודל יחיד של 6.4 קילוואט-שעה לשימוש יומי,, כאשר לאחר מכן הוצג Powerwall 2:
פאוזיה בנתי עבדאללה, (במלזית: Fawzia Binti Abdallah, בשמה בלידה מרצלה מנדל נודעה מאוחר יותר גם כ"ליידי מרסלה אבראהים" הייתה נסיכה מלזית, ממוצא יהודי-רומני-אוסטרי, סולטאנה של ג'והור (1959-1940), אשתו הרביעית של אבראהים, סולטאן ג'והור.
מרצלה מנדל נולדה בווינה בשנת 1915, בעיצומה של מלחמת העולם הראשונה, לאדגר מנדל, סוכן מכירות יהודי לכלי רכב, יוצא רומניה, ולוולרין וילצ'ק, ילידת הונגריה.
בהיותה בת 5, נפרדו הוריה, והיא נותרה בחזקת אמה.
היא למדה בבית הספר לבנות של אויגניה שוורצוולד בווינה, ובנעוריה הצטיינה ביופייה ובשמחת החיים.
היא נהגה לשחק ברידג' בסלונים של מלון "הארכידוכס קרל" ברחוב קרנטנר שבמרכז ווינה.
בגיל 20 הייתה חברתו של המיליונר היהודי הווינאי ארתור דראך (1942-1894), מראשי תעשיית העצים ביוגוסלביה, אליו התלוותה לטיולים.
היא בילתה תכופות בעיירות הקייט האוסטריות ואהבה לטייל בהרים.
עם סיפוח אוסטריה על ידי היטלר בשנת 1938, עמדה מנדל היהודייה בסכנה, והיא נסעה יחד עם סוחר האמנות זיגפריד ויליצ'ק, בן דוד של אמה, לארצות הברית.
בניו יורק למדה בקורס למזכירות ועבדה תקופה במשרדו של ויליצ'ק.
בשנת 1939 העדיפה לעבור לגור בלונדון, בה התיישבה בינתיים אמה.
מרצלה מנדל ואמה התגוררו במלון היוקרה "גרוסוונור האוס".
בימי הקרב על בריטניה התגייסה מנדל כנהגת אמבולנסים של הצבא.
במלון שבה גרה התארח באותה תקופה גם הסולטאן של ג'והור, אחת מסולטנויות שבחצי האי המלאי.
הוא היה אז בן 67, והיה פנוי, אחרי הגירושים מאשתו השלישית הסקוטית, הלן ברתולומיו.
הייתה לו מאהבת, רקדנית בשם לידיה ססיליה (סיסי) היל, שבאוקטובר 1940 נהרגה במתקפה אווירית על קנטרברי בעת שערכה שם קניות.
כעבור שבועות ספורים, ב-28 באוקטובר 1940, התוודע הסולטאן למרצלה בת ה-25 כשהיא מכרה לו פרח פרג במסגרת התרמות במלון לטובת הצלב האדום.
הסולטאן, שהיה אחד מעשירי העולם, במיוחד הודות ליצוא הגומי של ארצו, הוקסם על ידי "היופי הרומני" כפי שכונתה והציע לה נישואים.
היא הסכימה לצורך העניין להתאסלם והחתונה התקיימה ב-6 בנובמבר 1940 באווירה אינטימית בקקסטון הול כשהעדים היו אמה של הכלה והעוזר האישי של הסולטאן, קפטן עבדאללה.
שמלת הכלולות שלה הייתה מקושטת בסמל של ג'והור מעוטר בזהב וביהלומים כשבידיה נשאה זר סחלבים.
מרצלה נאלצה לאמץ שם מוסלמי - "פאוזיה בנתי עבדאללה".
אחרי ירח דבש נסעה עם בעלה לג'והור.
התקבלה עם 21 מטחי תותח.
בשנים 1940–1955 כונתה הנסיכה החדשה בדרך כלל "ליידי מרסלה אבראהים".בהתחלה התייחסו אליה התושבים בהסתייגות ובחוסר אמון.
בשנת 1941 מלזיה נכבשה על ידי היפנים שהשפילו את הזוג המלכותי והכריחו אותו לעזוב את ארמונם ולעבור לבית עלוב.
ב-1945 הכיבוש היפני הסתיים והשלטון הבריטי הושב על כנו.
החלו בהמשך ההליכים לקראת השגת העצמאות במסגרת פדרציה של סולטנויות.
אבראהים לא ראה בעין יפה את ההתפתחויות.
ב-18 בספטמבר 1950 ילדה סולטאנה תינוקת שקיבלה את השם טונקו מרים.
לאבראהים היו 4 בנים מנישואיו הקודמים.
ב-17 בספטמבר 1955 בנוכחות מנהיגים פוליטיים וצבאיים ממלזיה ומחו"ל קיים אבראהים חגיגה מפוארת לכבוד "יובל היהלום" - מלאת 60 שנה לשלטונו והגעתו לגיל 82. בהזדמנות זאת הוא ארגן הכתרה חגיגית של אשתו כסולטאנה של ג'והור.
בסוף חייו העדיף אבראהים לגור יחד עם פאוזיה ובתם בלונדון במלון גרוסוונור האוס.
פואזיה מרסלה שבה ללונדון יחד עם בתה.
בעלה הוריש לה רק דירת פאר בלונדון ו-400,000 לירות שטרלינג.
כמו כן קיבלה עד סוף חייה קצבה חודשית בשווי 1,000 דולר, כל עוד לא תתחתן שוב.
בתה, טונקט מרים התחתנה בשנת 1978 עם זמר הפופ בארי רייאן, אך התגרשה כעבור שנתיים.
הסולטאנה עצמה נפטרה במלון גרוסוונור האוס ב-1 ביוני 1982 בעקבות מחלה חשוכת מרפא.
היא הובאה לקבורה במאוזולאום סולטאן אבו בכר בג'והור באהרו.
פאוור ריינג'רס פלדת הנינג'ה היא סדרת פעולה/הרפתקאות אמריקאית בזיכיון ה"פאוור ריינג'רס".
פרק הבכורה של הסדרה עלה לשידור בארצות הברית ב-21 בינואר 2017 בערוץ ניקלודיאון.
הסדרה עלתה בישראל בחודש דצמבר 2017 בערוץ zoom, אך לא כל העונות שודרו בה.
פרקיםשידור ראשוןשידור אחרוןנבל מרכזיריינג'ר מרכזי12221 בינואר 2017הווהגאלוואנאקסברודי - הריינג'ר האדום22220181 בדצמבר 2018מאדאם אודיוסקלווין - הריינג'ר הצהוב
גלוונקס, שהוא אלוף בתוכנית ההיאבקות הבין-גלקטית הנִצפֵּית ביותר-"לוחמי הגלקסיה", מגיע לכדור הארץ על מנת להשיג את כוח כוכב הנינג'ה הנשמר בתוך הנקסוס פריזם המסתורי, אך אדם בשם דיין רומרו עוצר בעדו כשהורס את כוכב הנינג'ה ונעלם.
בעקבות הקרב נגד גלוונקס דיין נעלם ולגלוונקס חוטף את בנו הצעיר ברודי ולוקח את הנקסוס פריזם.
במשך עשר שנים אחרי הקרב בין דיין וגלוונקס על כדור הארץ, גלוונקס עורך תחרויות ברחבי הגלקסיות כדי למצוא את הלוחמים אשר יוכלו להוציא את ששת כוכבי הנינג'ה, שנוצרו מחלקיו של כוכב הנינג'ה, מתוך הנקסוס פריזם.
ברודי, שנחטף על ידי גלוונקס לפני עשר שנים, מתיידד עם מכונאי בשם מיק ורובוט בשם רדבוט ויחד מצליחים לברוח לכדור הארץ מהחללית של גלוונקס כשבידם הנקסוס פריזם.
כאשר גלוונקס מגלה על בריחתם של ברודי וחבריו, הוא שולח חייזרים שהשתתפו בתחרות שלו לכדור הארץ כדי לרדוף אחרי האסירים ולהחזיר לעצמו את הנקסוס פריזם.
בעת בריחתם ברודי ורדבוט מאבדים את מיק.
הם מותקפים על ידי אחד החייזרים של גלוונקס כשלעזרתם באים שני תלמידי תיכון - שרה ופרסטון.
שלושת הנערים נבחרים על ידי הנקסוס פריזם להפוך לשלושה מתוך ששת הפאוור ריינג'רס פלדת הנינג'ה.
במקום אחר מיק נופל יחד עם זבל חללי על מכוניתם של שני נערים אחרים, היילי וקלווין, במהרה הם מותקפים על ידי חייליו של גלוונקס.
זוג הנערים מראים תושייה ואומץ בכך שמגינים על מיק מפני החייזרים, ומאוחר יותר נבחרים גם הם על ידי הנקסוס פריזם להיות פאוור ריינג'רס.
במהלך הרפתקאותיהם של הריינג'רס מיק ורדבוט עוזרים להם ליצור כלי נשק ועזרים שונים, הכוללים זורד (רובוט ענק) לכל ריינג'ר, על ידי זריקת כוכבי נינג'ה (שוריקן), העשויים מפלדת הנינג'ה החללית שנמצאה לפני שנים על ידי דיין, לתוך הנקסוס פריזם.
ברודי, ששהה עשר שנים על חלליתו של גלוונקס, לומד להכיר את החיים על כדור הארץ מחדש ובין לבין מקווה למצוא את אחיו הגדול אידן.
מאדאם אודיוס, מכשפת חלל בדמות שועל, שעוזרת לגלוונקס, מתכננת תוכנית זדונית כנגד הבוס שלה.
היא חוטפת את הנער השישי שנבחר על ידי הנקסוס פריזם להיות פאוור ריינג'ר כדי להשיג את כוכבו ולא מספר דבר על כך לגלוונקס.
הריינג'רס המוזהב מצליח להיחלץ מידיה של אודיוס הערמומית.
הריינג'רס מנסים לגלות מי הוא הריינג'ר המוזהב המסתורי ואחרי שזה מציל אותם זהותו מתגלה - ליביי וסטון - זמר קאנטרי מפורסם.
ליביי מצטרף לצוות הריינג'רס ומאוחר יותר מתגלה כאחיו הבכור של ברודי - אידן.
באחד הקרבות הריינגרס פוגשים בנסיכה ויארה, מגלקסיית האריה.
ויארה באה במטרה לחסל את הריינג'רס, אך מגלה את רוחב לבם ורצונם להגן על אנשי כדור הארץ וכל מי שזקוק לעזרתם.
לאחר שבגידתו של השומר שלה, ויארה מחליטה להעניק לריינג'רס את כוח אש האריה.
בהתחלה מיק, שנמכר בתור עבד לגלוונקס על ידי הוריה של ויארה, לא סומך על הנסיכה, אבל לומד שזו משנה את אופן השלטון בגלקסיית הבית שלו לאחר שהיא עוזרת לו ליצור קשר עם הוריו.
לאחר המון קרבות כושלים, גלוונקס מחליט לטפל בכוחות עצמו בריינג'רס, שלא נותנים לו מנוח.
הוא מצליח ללכוד חמישה מתוך הריינג'רים ומאיים על ברודי בחייהם של חבריו.
ברודי מחליט לנהוג באותה הדרך בה נהג אביו לפני עשר שנים, הוא מרסק את כוכב הנינג'ה האדום שלו כדי שזה לא יגיע לידיו של גלוונקס.
בזמן שגלוונקס נלחם בריינג'רס על כדור הארץ, מאדם אודיוס הערמומית מתכננת לבגוד בו סופית ולקחת את הכוחות לעצמה, אך מושכת מטאור ענק מהחלל שהורס את הספינה ושולח אותה אל החלל הפתוח.
גלוונקס המרוגז ממשיך להילחם בריינג'רס, שאליהם כבר הצטרפו מיק ודיין (שהיה לכוד בתוך הנקסוס פריזם) והפכו לשני ריינג'רס אדומים נוספים.
גלוונקס שגדל למיימדים גדולים מחוסל על ידי שמונת הריינג'רים והנקסוס פריזם.
אי שם בחלל הפתוח, מאדם אודיוס מבטיחה שתחזור ותנקום בריינג'רס.
בסוף הלחימה, הנקסוס פריזם מאבד את כוחו וכך גם כוחותיהם של הריינגרס אבדו.
בעונה השנייה מאדם אודיוס חוזרת אבל בסוף הרייגנרס מביסים אותה.
באחד הפרקים בעונה זו, חייזר בשם "לורד דרייבון" מאיים להשמיד את הממדים בהם חיים שאר הריינג'רס על ידי פלישה אליהם בעזרת צבא של ריינג'רס רובוטים שהם שיבוטים של ריינג'רס.
על מנת לעצור אותו, הריינג'רס של העונה מאחדים כוחות עם:
תומאס "טומי" אוליבר - (ג'ייסון דייוויד פרנק): ריינג'ר מייטי מורפין הירוק, ריינג'ר מייטי מורפין הלבן, ריינג'ר זיאו אדום, ריינג'ר עוצמת הדינוזאור השחור
ווסלי "ווס" קולינס - (ג'ייסון פרונט): ריינג'ר כוח הזמן האדום.
ג'מה - (לי מינג הו): ריינג'רית סיבובים לדקה הכסופה.
קודה - (יושי סודארסו): ריינג'ר דינו צ'ארג' הכחול.
רוקי דה-סנטוס - (סטיב קארדנס): ריינג'ר מייטי מורפין האדום.
קת'רין "קאט" הילרד-אוליבר - (קאטרין סאטרלנד): ריינג'רית טורבו הוורודה.
אנטוניו גרסיה - (סטיבן סקיילר): ריינג'ר סמוראי המוזהב).
טרנט פרננדז-מרסר - (ג'פרי פראזו): ריינג'ר עוצמת הדינוזאור הלבן.
ג'יה מורן - (סיארה האנה): ריינג'רית מגה פורס הצהובה).
טי.ג'יי ג'ונסון - (סוולין וורד): ריינג'ר חלל הכחול).
פרק זה היה פרק ספיישל לחגיגות 25 שנים לסדרה.
ברודי רומרו - (ויליאם שיופלט): הריינג'ר האדום והמנהיג של החבורה.
אומן על ידי אביו להיות נינג'ה מגיל צעיר.
כאשר גלוונקס הגיע בפעם הראשונה לכדור הארץ, הוא חטף את ברודי כבן ערובה וכלא אותו על ספינת החלל שלו.
בהמשך ברודי יחד עם מיק ורדבוט, נמלטים מהספינה ונוחתים על כדור הארץ.
הזורד שלו הוא רובוט אדום ענק שנראה כמו רדבוט שנקרא רד-בוט זורד.
שרה תומפסון - (קריסטי אן): הריינג'רית הוורודה.
נערה שאוהבת מהירות, מה שגרם לה להרכיב את ההוברבורד שלה עליו היא מתחרה.
הזורד שלה הוא זורד רכבת בשם "זום זורד" המבוסס על ההוברבורד שלה.
קלווין מקסוול - (ניקו גריתאם): הריינג'ר הצהוב.
אוהב מכונאות ואת הרכב שלו בשם "נייטרו", בו נוהגת חברתו היילי עד שהוא אוזר אומץ לעשות רישיון נהיגה.
הזורד שלו מזכיר את המכונית "נייטרו" שהוא אוהב, ולכן הזורד שלו נקרא "נייטרו זורד".
היילי פוסטר - (זואי רובינס): הריינג'רית הלבנה.
נערה הרפתקנית ואוהבת טבע ובריאות, שחקנית טניס ואלופת התיכון.
הזורד שלה מזכיר את הכלבה "קודי", ולכן הזורד שלה נקרא "קודיאק זורד".
פרסטון טיאן - (פיטר סודארסו): הריינג'ר הכחול.
החלום שלו הוא להיות קוסם מפורסם, אך בינתיים מופעי הקסמים שלו נכשלים.
הזורד שלו הוא "דרגון זורד", עקב כך שדרקון הוא חיה מתוך פנטסיה בדיוק כמו קסם.
לוי ווסטון/איידן רומרו - (ג'ורדי וובר): הריינג'ר המוזהב.
נחטף על ידי מאדם אודיוס על מנת לקחת ממנו את כוכב הנינג'ה המוזהב.
הזורדים שלו הם "רובו ריידר זורד" ו"בול זורד" המדמים רודיאו.
בהמשך הסדרה מתגלה כאחיו האבוד של ברודי, איידן, לאחר שזיכרונו חוזר אליו.
מיק קאניק - (קלסון הנדרסון): חייזר מגלקסיית האריה, בעל יכולת לשנות את צורתו.
עבד כמכונאי על ספינתו של גלוונקס, לאחר שנמכר כעבד על ידי הוריה של הנסיכה ויארה.
ברח עם ברודי ורדבוט מספינתו של גלוונקס כאשר הגיעו לכדור הארץ.
הופך למורה למכונאות בתיכון "סאמר קוב".
עוזר לפתח עזרים וכוחות חדשים לריינג'רס על ידי זריקת כוכבי נינג'ה עשויי פלדת נינג'ה לתוך פריזמת הנקסוס.
הופך זמנית לריינג'ר אדום-כסוף בקרב מול גלוונקס.
בהמשך הופיע ב"פאוור ריינג'רס דינו זעם" וב"פאוור ריינג'רס זעם קוסמי".
דיין רומרו - אביהם של ברודי ואיידן והריינג'ר האדום המקורי.
היה ידוע בתור הנינג'ה הטוב ביותר, הופך לריינג'ר אדום-מוזהב אחרי שבנו ברודי שבר את כוכב הנינג'ה האדום שלו.
הנסיכה ויארה- הנסיכה של גלקסיית האריה, נשלחה על ידי גלוונקס לכדור הארץ יחד עם השומר שלה דריליון כדי לחסל את הפאוור רינג'רס.
לאחר ששרה מצילה אותה מתחילה לחשוד שהריינג'רס אינם כפי שגרמו לה לחשוב.
לאחר בגידתו של דריליון, ויארה עוזרת לריינג'רס ומעניקה להם את כוכב וזורד "אש האריה", בנוסף שולחת לפרסטון מטה קסמים וספר כשפים.
גלוונקס - האויב הראשי בעונה הראשונה.
אלוף תחרות ההיאבקות הבין גלקטית "לוחמי הגלקסיה".
רוצה לחסל את הפאוור ריינג'רס ולהשיג את כוחם של כוכבי הנינג'ה.
מאדם אודיוס - מכשפת חלל בדמות שועלה, עוזרת לגלוונקס בכיפת הלוחמים שעל ספינתו.
חטפה את ליביי כדי להשיג את כוכב הנינג'ה המוזהב, אך זה ברח.
בוגדת בגלוונקס בסוף העונה הראשונה ונהיית הנבלית הראשית בעונה השנייה.
קוזמו רויאל - המנחה של "לוחמי הגלקסיה" ואחד העוזרים של גלוונקס ולאחר מכן של מאדם אודיוס.
ריפקון - עוזרו של גלוונקס.
מאדם אודיוס מרמה את גלוונקס לחשוב שריפקון הוא הבוגד.
באדונה - הייתה אחת המפלצות של סלדג' (שמסתבר שהוא שרד לאחר מאורעות "פאוור ריינג'רס סופר טעינת הדינוזאור") כאשר הוא ביקר במפקדה בנטושה של גלוונקס.
היא החלה לשרת את אודיוס, לאחר שהיא בקשה ממנה לשחררה בתמורה לסופר פלדת הנינג'ה שהיא החזיקה ברשותה.
הנינג'ות הגלקטיות - חבורת לוחמי נינג'ה שעובדת עבור אודיוס.
גנרל טינמון - מאמנו של יצור בשם בראקס, והגנרל של אודיוס.
הצורה האמיתית שלו היא גמד שמפעיל גוף רובוטי.
בראקס- לוחם שעובד עבור אודיוס.
בהתחלה היה פחדן שפגש לראשונה את הריינג'רס ולאחר מכן אודיוס נתנה לו אומץ.
קודהבוטים - אחד משלושת הצבאות הרשמיים של גוולנקס, ובהמשך של אודיוס.
באשרבוטים - אחד משלושת הצבאות הרשמיים של גוולנקס, ובהמשך של אודיוס.
בפרק האחרון הם שירתו את סלדג' לאחר שהוא השתלט על המפקדה של גלוונקס, לאחר שזו ננטשה.
פוקסבוטים - לוחמי נינג'ה שעובדים עבור הנינג'ות הגלקטיות.
באזקאמים - רובוטים דמויי חרק המשמשים כמצלמות מעקב עבור קוזמו בעיקר.
סקאלגטורים- אחד משלושת הצבאות הרשמיים של גוולנקס, ובהמשך של אודיוס.
צבא מפלצות ענק דמויי תנין שנלחם בזורדים.
לרוב קוזמו מזמן אותן לחוד בפרקים שאין בהם הגדלת מפלצות או בתור צבא של המפלצת לאחר שהיא גדלה.
מספר פעמים הם אוחדו יחד כשב"סופר נינג'ה סטיל" הם אוחדו למפלצת בשם "מגהמאולר".
רדבוט - החבר הרובוטי של ברודי.
נמלט איתו מספינתו של גלוונקס.
ויקטור - תלמיד בבית-ספרם של הריינג'רס.
מעריץ את עצמו וממציא לעצמו הישגים לא קיימים.
מונטי - תלמיד בבית-ספרם של הריינג'רס.
יד ימינו של ויקטור, נגרר אחריו בכל רמאות.
המנהלת הסטינגס - מנהלת תיכון "סאמר קוב", בית-ספרם של הריינג'רס.
גברת פינץ' - מורה בבית-ספרם של הריינג'רס.
ג'קי תומפסון - אמה של שרה.
מר פוסטר - אביה של היילי.
קודי - כלבה של היילי מגזע האסקי סיבירי.
מרקוס טיאן - אביו של פרסטון.
אייס - בחור רע שמשתמש ביכולות של קלווין כמכונאי.
שריף החלל סקייפייר - שוטר חללי ולוחם שאודיוס שכרה ללכוד את הריינג'רים, מכיוון שהם "פושעים" ולאחר מכן הבין שאודיוס הטעתה אותו ושהיא הרעה.
קלינט- המאבטח של "סאמר קוב", בית-ספרם של הריינג'רס.
סנדי- בחורה חדשה שהגיעה ל"סאמר קוב", מושא האהבה של פרסטון.
אמה האריס- בחורה מחוננת, טובה בטכנולוגיה ומחשבים, למדה מברודי נינג'יסטו וחשבה להילחם עם הריינג'רים.
קודה - ריינג'ר טעינת הדינוזאור הכחול.
כיכב בשני פרקים ועזר לריינג'רס שם.
השחקן שמגלם אותו הוא אחיו של השחקן שמגלם את פרסטון.
פאול, נסיך וירטמברג , היה נסיך גרמני לבית וירטמברג, וסבו של וילהלם השני, מלך וירטמברג.
פאול נולד ב-19 בינואר 1785 בסנקט פטרבורג בירת האימפריה הרוסית, לפרידריך, דוכס וירטמברג, שהיה מאוחר יותר מלך וירטמברג, ולאוגוסטה, דוכסית בראונשווייג-וולפנביטל, בתם של קרל וילהלם פרדיננד, דוכס בראונשווייג-וולפנביטל ואוגוסטה, נסיכת בריטניה אחותו של ג'ורג' השלישי, מלך הממלכה המאוחדת.
אביו ואמו לא הסתדרו ביניהם, ובשנת 1786 נפרדו, ופאול נשאר עם אביו.
באותה שנה התחתן אביו בשנית עם שארלוט, הנסיכה המלכותית, בתם של ג'ורג' השלישי, מלך הממלכה המאוחדת ושארלוט ממקלנבורג-שטרליץ, והיא הופקדה על חינוכו של פאול.
על אף שבילדותו היה פאול ילד טוב ומנומס, הוא הפך עם התבגרותו לחצוף, גס ומופרע.
ב-28 בספטמבר 1805 התחתן פאול עם שרלוטה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ, ממנה נולדו לו 5 ילדים.
נישואי השניים לא היו מוצלחים, ופאול בגד באשתו בקביעות עם פילגשיו.
בשנים 1806–1808 לחם פאול בשורות הצבא הפרוסי נגד נפוליאון, נגד דעתו של אביו.
לאחר מכן חזר לווירטמברג, אולם בשנת 1812 סירב להילחם במלחמת רוסיה-צרפת נגד הרוסים.
לאחר לידת ילדם החמישי בשנת 1813 נפרדו פאול ושרלוטה, אולם לא התגרשו מחמת אי הסכמתו של אביו פרידריך הראשון, מלך וירטמברג.
בשנת 1814 ביקר פאול בלונדון, ובעת ביקורו אצל הנסיך העוצר ג'ורג', הוא התנהג בצורה גסה ומזלזלת והעליב את וילם, נסיך אורנז'.
בשנת 1815 עבר פאול להתגורר בפריז, יחד עם בנותיו, ועל אף בקשות מצד משפחתו לחזור לווירטמברג נשאר לגור בפריז.
בעת שהותו בפריז היו לפאול כמה פילגשים, מהם נולדו לו כמה ילדים לא חוקיים.
בשנת 1847 מתה אשתו שרלוטה, נסיכת סקסוניה-הילדבורגהאוזן, וזמן קצר לאחר מותה התחתן פאול בבריטניה עם פילגשו מגדלנה דה קריוס אי קסיאמנס הספרדייה.
ב-16 באפריל 1852 מת פאול בפריז, וב-27 בדצמבר אותה שנה מתה גם אשתו מגדלנה.
ב-28 בספטמבר 1805 התחתן פאול עם שרלוטה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ, ממנה נולדו לו 5 ילדים:
שרלוטה, נסיכת וירטמברג (1807–1873), התחתנה עם מיכאיל פאבלוביץ', הנסיך הגדול של רוסיה
פרידריך, נסיך וירטמברג (1808–1870), התחתן עם קתרינה, נסיכת וירטמברג
פאולינה, נסיכת וירטמברג (1810–1856), התחתנה עם וילהלם, דוכס נסאו
אוגוסט, נסיך וירטמברג (1813–1885), התחתן עם מריה בתגה
פאוזי אל-כותוב , מחבל ערבי-מוסלמי ששימש כקצין חבלה ראשי במפקדתו של עבד אל-קאדר אל-חוסייני במהלך מלחמת העצמאות.
הכין מטעני נפץ רבים, בין השאר את המטענים שגרמו לפיצוץ ברחוב בן יהודה בו נרצחו 58 בני אדם.
נולד בירושלים ב-1917. בצעירותו עבד כחלבן, ומכר חלב בשכונות ירושלים, ביניהן גם בשכונות יהודיות כגון משכנות שאננים.
בימי המרד הערבי הגדול, השתתף במספר פעולות התקפה כלפי שיירות יהודיות.
בסוף שנות השלושים למד חבלה בגרמניה הנאצית ובנוסף עבר קורס קומנדו מטעם האס.
במהלך הקורס סירב למילוי פקודה ובעקבות כך נכלא במחנה ריכוז ליד העיר ברסלאו בגרמניה.
בעקבות קשריו של המופתי הירושלמי, חאג' אמין אל-חוסייני עם צמרת ההנהגה הנאצית, שוחרר אל-כותוב ממאסרו.
לאחר מכן, חזר לארץ ישראל ועם פרוץ המלחמה באזור, מונה לקצין החבלה הראשי במפקדתו של עבד אל-קאדר אל-חוסייני שחנתה בביר זית.
לפי ההיסטוריון הצבאי אורי מילשטיין, אל כותוב היה האחראי לפיגוע במשרדי העיתון ה"פלסטיין פוסט" (כיום- ג'רוזלם פוסט).
הוא הכין את מטען החבלה והרכיב אותו על משאית של הצבא הבריטי.
המשאית הובאה על ידי שני חיילים בריטים שערקו מהצבא.
בלילה שבין ה-1 ל-2 בפברואר 1948, התפוצצה משאית התופת ברחוב הסולל שבמרכז העיר.
מהפיצוץ נהרגו ארבעה אנשים ונפצעו כשלושים.
נזק כבד נגרם למבני משרדים ובתי מגורים הסמוכים לפיצוץ.
עשרים ימים לאחר הפיגוע ברחוב הסולל, בוצע הפיגוע ברחוב בן יהודה.
אל כותוב היה אחראי על הכנת חומר הנפץ והרכבתו על משאיות.
עריקים מהצבא הבריטי הביאו לאל-כותוב שלוש משאיות צבאיות.
אחת המכילה שלוש טונות, ושתיים המכילות טונה וחצי כל אחת.
אל כותוב העמיס עליהן יותר מטונה טי.אן.טי, מאה קילוגרם תערובת של אשלג ואלומיניום – על מנת להעלות את הטמפרטורה, וכן בקבוקי מולוטוב שפיצוצם יסייע להגדלת טווח הפגיעה על עבר הבתים שבסביבה.
ב-22 בפברואר 1948, התפוצצו שלוש משאיות התופת ברחוב בן יהודה בירושלים.
מהפיצוץ נהרגו 58 אנשים ונפצעו כ-140 נוספים.
ב-1967 היגר לדמשק שם פתח משרד לתרגום הודות לשליטתו בשפות רבות ביניהן- אנגלית, גרמנית, טורקית ואיטלקית.
מת ב-8 באוגוסט 1988 ונקבר בדמשק.
פאוזיה אויחיה (, ; נולדה ב-5 ביולי 2000), ידועה בשמה הפרטי פאוזיה, היא זמרת-יוצרת קנדית-מרוקאית.
פאוזיה נולדה בעיר קזבלנקה שבמרוקו ועברה יחד עם משפחתה בגיל חמש לעיר נוטרדאם דה לורד שבמניטובה, קנדה.
פאוזיה דוברת אנגלית, צרפתית וערבית.
בשנת 2015, פאוזיה זכתה בשיר השנה ובפרס הקהל בפסטיבל הצרפתי "שיקאן החשמלי".
באותה השנה היא החלה לפרסם את שיריה באתר היוטיוב שלה, ובכך קיבלה חשיפה גדולה מסוכנויות וחברות תקליטים שונות.
באותה השנה, חתמה פאוזיה אצל סוכנות הכישרונות פרדיגמה.
בשנת 2017, פאוזיה זכתה במקום הראשון בתחרות כתיבת השירים הבין-לאומית, התחרות הגדולה ביותר בעולם בתחום כתיבת השירים, עם הסינגל שלה "The Sound".
במהלך התחרות פאוזיה גברה על 16,000 כותבי שירים מ-137 מדינות שונות.
באותה השנה פאוזיה זכתה במקום הראשון במועדון המוזיקה "Unsigned Only".
בחגיגות 150 שנה לעצמאותה של קנדה הופיעה פאוזיה ביחד עם התזמורת הסימפונית של העיר ויניפג בקנדה.
ב-24 באוגוסט 2018 פאוזיה והדי ג'יי דייוויד גטה פרסמו את שירם המשותף "Battle" כחלק מאלבומו השביעי של גטה.
בריאיון למגזין בשווייצרי "Le Matin" ציין גטה כי "קולה הנהדר" של פאוזיה גרם לו לבחור אותה כמבצעת של השיר המשותף שלהם.
ב-16 באפריל 2020 פאוזיה והזמרת האמריקאית קלי קלרקסון ביצעו גרסה נוספת לשיר "I Dare You" של קלרקסון בשפה הערבית.
2018 – "Battle" (פאוזיה ודייוויד גטה)
2019 – "Money" (פאוזיה והראפר הצרפתי נינהו)
2020 – "I Dare You (كنتحداك)" (פאוזיה וקלי קלרקסון)
שנהפרסקטגוריהפרויקטתוצאה2023פרס ג'ונופזמונאי השנה"Anybody Else", "Puppet", "RIP, Love"
פאוור ריינג'רס – הסרט הוא סרט סרט גיבורי-על אמריקאי משנת 1995. מככבים בו כוכבי הסדרה המקורית, קארן אשלי, ג'וני יונג בוש, סטיב קרדנס, ג'ייסון דייוויד פרנק, איימי ג'ו ג'ונסון ודייוויד יוסט לצד הנבלים שלוהקו מהסדרה המקורית ופול פרימן בתור אייוון אוז.
בדומה לעונת הטלוויזיה שלאחר ההפצה, היא השתמשה במושגים מהסדרות היפניות של סופר סנטאי.
זוהי ההפקה הראשונה של הפאוור ריינג'רס מבית Saban Entertainment שלא מציגה קטעי ארכיון מהסדרות של הסופר סנטאי.
זהו הסרט הראשון בסדרת סרטי פאוור ריינג'רס.
הסרט יצא לאקרנים בין העונות השנייה והשלישית של מייטי מורפין פאוור ריינג'רס, אך אינו תואם את העונה השלישית, מה שמספק הסבר שונה לריינג'רס שצוברים את כוחות הנינג'ה והנינג'זורדים שלהם, מה שמצביע על רצף שונה.
וכן, גם המתמרים הם בעיצוב מעט שונה.
וכן, המראה של מרכז הבקרה, אלפא וזורדון שונה ממה שהם מוצגים בסדרה, וכן לזורדון יש גוף ומה שמוצג זה השתקפות של ראשו.
ואנג'ל גרוב בסרט מוצג כעיר ששוכנת ליד נהר ולא כעיר נמל כמו בסדרה.
הסרט צולם באתר הביולוגי Bombo Headland Quarry ובסידני.
סרט זה יצא לאקרנים ב-30 ביוני 1995 והכניס 66.43 מיליון דולר ברחבי העולם, אך זכה לביקורות מעורבות מצד המבקרים.
המבקרים שיבחו את קטעי האקשן והביצועים שלו, אך הרגישו שהסרט הוא לא יותר מפרק ארוך יותר של הסדרה עם אפקטים מיוחדים טובים יותר, והצביעו על העלילה והתסריט כחסרונות העיקריים.
הפאוור ריינג'רס משתתפים יחד עם באלק וסקאל בצניחה חופשית למען צדקה עבור מצפה הכוכבים אנג'ל גרוב, בציפייה לשביט של ריאן שמתוכנן לעבור בעוד יומיים.
באלק וסקאל מחמיצים את אזור הנחיתה של המטרה ונוחתים בטעות באתר בנייה בו נחשפה ביצה ענקית.
לורד זד, ריטה רפולסה, גולדאר ומורדנט מגיעים לאתר הבנייה ופותחים את הביצה, משחררים את המכשף אייוון אוז, יצור מורפולוגי ששלט בכדור הארץ ביד ברזל לפני 6,000 שנה לפני שהופל על ידי זורדון וקבוצת לוחמים צעירים.
הריינג'רס מוצאים ומתעמתים איתו, אבל איוון משחרר כמה מפלצות נוספות עליהם.
בזמן שהריינג'רס נלחמים ומביסים אותם בהצלחה, הקרב מסיח את דעתם מספיק זמן כדי לאפשר לאיוון לברוח ולהטיל מצור על מרכז הפיקוד של הריינג'רס, מבטל את יכולתו של זורדון ושודד את כוחותיהם מהריינג'רס.
כשהריינג'רס חוזרים למרכז הפיקוד, הם מוצאים אותו הרוס וזורדון, נמצא מחוץ לפורטל הזמן שלו, מזדקן וגוסס.
עוזרו של זורדון, אלפא 5, שולח את הריינג'רס לכוכב הלכת הרחוק פאידוס כדי להשיג את הכוח הגדול ולהציל את זורדון.
על הירח, איוון גוזל את ריטה וזד, מכווץ ולוכד אותם בכדור שלג, ומאלץ את גולדאר ומורדנט להיות משרתיו, ואז שולח את לוחמי הטנגו שלו לפיאדוס ומתחיל לבנות צבא.
הוא משתמש בילדים כדי להביא את הנזל שלו להוריהם, וזה מהפנט אותם להפוך לכוח העבודה שלו כדי לחפור את הטיטאנים האקטו-מורפיקונים שלו, מכונות מלחמה תאומות שנבנו בתקופת שלטונו.
כשפרד קלמן, חבר של הריינג'רס, מגלה את אביו נעדר, הוא מוצא אותו עובד באתר הבנייה ומגלה את תוכניותיו של אייוון.
על פיידוס, הריינג'רס כמעט נהרגים על ידי הטנגו, אך ניצלים על ידי דולסיה, לוחמת העל של כוכב פאידוס.
בתחילה היא אומרת להם לעזוב לביטחונם, אך לאחר ששמעה על מצוקתו של זורדון, היא מסכימה לעזור להם ולוקחת אותם למקדש הרוס עתיק שבו הריינג'רס יצטרכו להתגבר על מכשולים כדי לרכוש את כוחו של הנינג'טי.
דולסיה מעוררת את רוח החיה של כל לוחמי הריינג'רס; עיישה היא הדוב, רוקי הוא הקוף, בילי הוא הזאב, קימברלי היא העגור, אדם הוא הצפרדע, וטומי הוא הבז.
לאחר שנשאלה אם היא יכולה להצטרף אליהם, דולסיה מודיעה לריינג'רס שהיא תתחיל להזדקן באותה מהירות כמו זורדון כרגע אם היא תעבור מעבר למקדש.
לאחר מכן היא עוברת צורה לינשוף כדי לשמר את גילה.
הריינג'רס עושים את דרכם אל המונולית המאכלסת את המעצמה הגדולה, תוך שימוש בשכלם כדי להביס שלד דינוזאור מאובן חי, ולאחר מכן, שומרי אבן דמוי גרגולים של המקדש, והם מחזירים את העוצמה הגדולה ומשחזרים את חליפותיהם.
על פני כדור הארץ, האקטו-מורפיקונים של אייוון נחשפים לחלוטין, והוא משחרר אותם על אנג'ל גרוב, ומצווה על ההורים להקריב את עצמם באתר הבנייה.
פרד מגייס את באלק וסקאל ואת שאר הילדים, שפונים לאתר הבנייה כדי להציל את הוריהם.
הריינג'רס חוזרים עם הנינג'ה הזורדים החדשים שלהם בנושא החיות, ולאחר מאבק קשה, משמידים את אחד מהאקטו-מורפיקונים של איוון, סקורפיטרון.
איוון משתלט על הורניטור, הופך לענק, ונלחם בריינג'רס עצמו כשהם משלבים את הזורדים שלהם ליצירת מגאזורד הנינג'ה ומאוחר יותר מגאזורד הנינג'ה פלקון; בינתיים, הילדים דוחפים את ההורים אחורה בזמן שפרד, בעזרתם של באלק וסקאל, מרסס אותם בכמות גדולה של מים.
הריינג'רס מפתים את איבן לחלל ומפילים אותו ישר לנתיב השביט של ריאן, שהורס אותו.
מותו של איוון שובר את הכישוף שלו על ההורים, שמתאחדים עם ילדיהם.
הריינג'רס חוזרים למרכז הפיקוד, אך נסערים לגלות שזורדון מת.
הם מגלים כיצד להשתמש בכוח הגדול כדי לשחזר את מרכז הפיקוד ולהחיות את זורדון, ולהחזיר אותו לצינור הפלזמה שלו.
הכל חוזר לקדמותו באנג'ל גרוב כאשר חגיגה נערכת בנמל עם זיקוקי דינור שנורו לשמיים והודעה האומרת, "תודה לכם פאוור ריינג'רס", מה שפוגע בבאלק וסקאל, למרות העובדה שהם פשוט מילאו תפקיד מרכזי בהצלת חיים של אנשים.
בסצנת אמצע הקרדיטים, גולדאר מתרווח לזמן קצר בכס המלכות של זד, משרת על ידי מורדנט, רק כדי להיכנס לפאניקה כאשר זד וריטה מופיעים, ששוחררו לאחר שאיוון הושמד.
קארן אשלי בתור עיישה קמפבל, הריינג'רית הצהובה
ג'וני יונג בוש בתור אדם פארק, הריינג'ר השחור
סטיב קרדנס בתור רוקי דסאנטוס, הריינג'ר האדום
ג'ייסון דייוויד פרנק בתור טומי אוליבר, הריינג'ר הלבן
איימי ג'ו ג'ונסון בתור קימברלי הארט, הריינג'רית הוורודה
דייוויד יוסט בתור בילי קרנסטון, הריינג'ר הכחול
ג'ייסון נארווי בתפקיד יוג'ין "סקאל" סקאלוביץ'
פול שריר בתפקיד פרקאס "באלק" באלקמאייר
פול פרימן בתפקיד אייוון אוז
פטה-מארי ריקסון בתור אלפא 5
ז'אן פול בל בתפקיד מורדנט
מארק גינטר בתור לורד זד
ג'וליה קורטז בתור ריטה רפולסה
ג'יימי קרופט בתור פרד קלמן
פול גודארד ורוברט סימפר בתור פועלי בניין.
רוברט אקסלרוד בתור לורד זד
ברברה גודסון בתור ריטה רפולסה
ריצ'רד ווד בתור אלפא 5
מרטין ג'י מטקאלף בתפקיד מורדנט
הסרט דובב לעברית בשנת 1995, זזי שביט, שדיבבה את דולסיה בסרט, גם ביימה והפיקה את הדיבוב העברי.
שי זורניצר – טומי אוליבר – ריינג'ר לבן / זורדון / באלק
מיכל צפיר – קימברלי הארט – ריינג'רית ורודה
אורי הוכמן – בילי קרנסטון – ריינג'ר כחול
יונתן פריזס – רוקי דה-סאנטוס – ריינג'ר אדום
הראל קלמרו – אדם פארק – ריינג'ר שחור
סיון שביט – עיישה קמפבל – ריינג'רית צהובה / אלפא 5
זזי שביט – דולסייה / קריינות
יובל סגל – פרד קלמן
גיורא קנת – לורד זד / סקאל / איוואן אוז
ענת גבע – ריטה רפולסה
מוטי דיכנה – מורדאנט / מר קלמן / לוחמי הטנגו
פאוור ריינג'רס טורבו – הסרט הוא סרט סרט גיבורי-על אמריקאי משנת 1997.
את הסרט ביימו דייוויד וינינג ושוקי לוי והתסריט נכתב על ידי לוי ושל דניאלסון.
זהו הסרט השני בסדרת סרטי "פאוור ריינג'רס" אחרי "פאוור ריינג'רס – הסרט" משנת 1995, והוא הופק על ידי Saban Entertainment ו-Toei Company, Ltd., והופץ על ידי פוקס המאה ה-20.
בסרט מככבים ג'וני יונג בוש, נאקיה בוריס, סטיב קרדנס, ג'ייסון דייוויד פרנק, קתרין סאתרלנד, בלייק פוסטר, ג'ייסון נארווי, פול שרייר, הילרי שפרד טרנר, אוסטין סנט ג'ון ואיימי ג'ו ג'ונסון.
הסרט מתרחש לאחר אירועי "פאוור ריינג'רס זיאו", כשצוות השחקנים והדמויות החדשות מהסרט הופכים לצוות השחקנים בסדרת ההמשך, "פאוור ריינג'רס טורבו", כאשר אירועי הסרט מובילים לסדרת ההמשך.
כמו בעונת הטלוויזיה שלו, הסרט השתמש בקונספטים ובתלבושות מסדרת Super Sentai היפנית "Gekisou Sentai Carranger".
הסרט יצא לאקרנים ב-28 במרץ 1997 וזכה לביקורות על האפקטים החזותיים והקמפיות שלו, אבל המבקרים שיבחו את הביצועים של צוות השחקנים שלו.
בישראל, הסרט הוקרן בשנת 1998 בתרגום לעברית, ולאחר מכן הסרט הופץ בקלטות וידאו בדיבוב לעברית.
על כוכב ליאריה, מכשף בשם לריגו ניצוד על ידי דיווטוקס, פיראטית חלל בין-גלקטית, המחפשת את מפתח הזהב שלו כדי לחצות שער בין-ממדי ולהינשא למאליגור, שד כלוא שמבטיח לה עושר ועוצמה גדולים.
לריגו נמלט מכוחותיה של דיווטוקס ונוסע לכדור הארץ בחיפוש אחר זורדון וחברו אלפא 5, אך מגיע לאפריקה במקרה.
נחלש מקרני השמש האולטרה-סגולות, לריגו פוגש בשבט של שימפנזים ונודד איתם.
בינתיים, דיווטוקס מגיעה לכדור הארץ במרדף.
באנג'ל גרוב, רוקי דסנטוס, אדם פארק וטומי אוליבר מתאמנים לתחרות לחימה לצדקה להצלת מקלט הילדים, כאשר לפתע רוקי נופל ונפגע בגבו.
קת'רין הילארד וטניה סלואן מגיעות עם ג'סטין סטיוארט, ילד שמעריץ את רוקי ופוקד את המקלט.
בעוד רוקי מובהל לבית החולים, ג'סטין עוקב אחרי הקבוצה ולומד שהם פאוור ריינג'רס.
זורדון שולח את טומי וקתרין לחפש את לריגו.
הם מצליחים למצוא אותו ולחזור לתא הכוח.
מחפש שני קורבנות אנושיים כדי להחיות את מאליגור, אלגר, אחיינה של דיווטוקס, חוטף את פרקוס "גולמן" בולקמאייר ואת יוג'ין "גולגולת" סקאלוביץ', אבל דיוואטוקס דחתה אותם בגלל שהם לא טהורי לב.
כאשר מצאו את קימברלי הארט וג'ייסון לי סקוט, שצוללים בקרבת מקום, דיווטוקס לכדה אותם.
בעודו מתאושש, לריגו נוצר קשר על ידי דיווטוקס, אשר לכדה את משפחתו ודורשת ממנו להיכנע.
דיווטוקס גם משתמשת בקימברלי וג'ייסון כדי ללחוץ על הריינג'רס.
באתר ההחלפה, אלגר מרמה את הריינג'רס ולוכד את לריגו.
זורדון ואלפא יוצרים כוחות חדשים עבור הריינג'רס כדי להביס את דיווטוקס.
עם כוחות הטורבו החדשים האלה וטורבו-זורדים לרכבים חדשים, הריינג'רס נוסעים על פני המדבר לספינה בשם גלאון הרפאים.
אליהם מצטרף ג'סטין, שקיבל את כוחות הריינג'ר הכחול של רוקי בזמן שרוקי מתאושש בבית החולים.
על הצוללת של דיווטוקס, ג'ייסון וקימברלי מעלים תוכנית לברוח, אבל למרות שגולמן, גולגולת וקימברלי נמלטים מהצוללת, ג'ייסון לכוד ונשאר מאחור.
לאחר שדיווטוקס והריינג'רס חוצים את משולש הנמסיס ומגיעים לאי בו נמצא מאליגור, דיווטוקס מטרפדת את גלאון הרפאים והריינג'רס נמלטים בקושי.
קימברלי נתפסת מחדש ומובאת לדיווטוקס על ידי הילידים השבטים של האי שסוגדים למאליגור בתור האל שלהם.
במקדש בהר הגעש, הריינג'רס לא מצליחים לשחרר את ג'ייסון וקימברלי לפני שהם נשלטים על ידי מאליגור ותוקפים את הריינג'רס ללא רחם, אך הריינג'רס מצליחים לבסוף לשחרר את לריגו ואשתו יארה, שמבטלים את החזקה.
כועסת, דיווטוקס מקריבה לבסוף את אחיינה אלגר ומחייה בהצלחה את מליגור.
הריינג'רס שילבו את הטורבו זורד שלהם ויצרו את הטורבו מגזורד כדי להילחם במאליגור, והם מביסים אותו כשדיווטוקס ורייגוג בורחים ונשבעים לנקום.
הריינג'רס אוספים את ג'ייסון, קימברלי, לריגו, יארה, גולמן וגולגולת וחוזרים לאנג'ל גרוב.
בתחרות, ג'ייסון תופס את מקומו של רוקי והם מנצחים בקרב ומרוויחים את הכסף כדי להציל את המקלט.
ג'וני יונג בוש בתפקיד אדם פארק / הריינג'ר הירוק
נאקיה בוריס בתפקיד טניה סלואן / הריינג'רית הצהובה
סטיב קרדנס בתור רוקי דסאנטוס, במקור מחבורת הפאוור ריינג'רס אולם נפצע בגבו בזמן האימון.
ג'ייסון דייוויד פרנק בתפקיד טומי אוליבר / הריינג'ר האדום, מנהיג הריינג'רס
אוסטין סנט ג'ון בתפקיד ג'ייסון לי סקוט, הריינג'ר האדום מהעונה הראשונה של מייטי מורפין פאוור ריינג'רס.
קתרין סאתרלנד בתפקיד קתרין "קאט" הילארד / הריינג'רית הוורודה.
ג'ייסון נארווי בתפקיד יוג'ין "גולגולת" סקאלוביץ', שוטר שעובד באנג'ל גרוב.
פול שרייר בתור פארקוס "בולק" בולקמאייר, שוטר שעובד באנג'ל גרוב.
הילרי שפרד טרנר בתור דיווטוקס, פיראטית חלל המבקשת להתחתן עם השד מאליגור ולכבוש את הגלקסיה.
איימי ג'ו ג'ונסון בתפקיד קימברלי הארט, הריינג'רית הוורודה ממייטי מורפין פאוור ריינג'רס ואהובתו לשעבר של טומי.
בלייק פוסטר בתור ג'סטין סטיוארט / הריינג'ר הכחול, ילד בן 12 בטיפולם של טניה וקתרין בקבוצת ילדים של אנג'ל גרוב.
הוא הופך לריינג'ר הכחול במקומו של רוקי.
בנוסף, גרג בולוק חוזר על תפקידו בתור סגן ג'רום סטון מהסדרה "פאוור ריינג'רס זיאו".
העוזרים של דיווטוקס כולל את לאנג גם קולות את רייגוג, אחד העוזרים של דיווטוקס.
ג'יי בי לוין דיבבה את יארה ובת'ל, אשתו ובתו של ליריגו.
דני וויין סטאלקאפ מגלם פיזית את אלגר, אחיינה הטיפש של דיווטוקס, בעוד דייוויד אומנסקי תרם את קולו לדמות.
מייק דיק מגלם את מאליגור, הארוס של דיבטוקס והאנטגוניסט האמיתי של הסרט.
קרלה פרז חוזרת על תפקידה כריטה רפולסה, קוסמת שנלחמה בפאוור ריינג'רס בעבר, כשברברה גודסון תרמה את קולה.
הדיבוב העברי של הסרט הוקלט באולפני נ.ל.ס.
והופץ בקלטות וידאו, את הגרסה העברית ביימה אפי בן ישראל והפיקו אותו עוזי פוקס, סאלי אמיגה וענבר שטגר עזרא.
שי זורניצר – טומי אוליבר – ריינג'ר אדום / אחד מחייליה של דיווהטוקס
יובל סגל – אדם פארק – ריינג'ר ירוק
דורון בן עמי – ג'סטין סטיוארט – ריינג'ר כחול
מאיה בר שלום – טניה סלואון – ריינג'רית צהובה
אלין וגנר – קתרין הילארד – ריינג'רית ורודה
עידו מזרחי – רוקי דה-סאנטוס / באלק / דמויות שונות
גיורא קנת – ג'ייסון לי סקוט / המאמן של רוקי / דמויות שונות
דלית שחף – קימברלי הארט / ריטה רפולסה
ירון חי מנשה – לריגו / סקאל / לוטננט סטון / דמויות שונות
מיכה אוזין סליאן – זורדון / רייגוג / שדרן
אפי בן ישראל – אלפא 5 / דיווהטוקס
פאוזי עאטף משלב (ערבית: فوزي مشلب) כיהן כראש המועצה המקומית אבו סנאן בשנים 2018-2024.
משלב הוא בעל מפעל ליצור משקאות קלים.
בבחירות לרשויות המקומיות בישראל ב-2018 התמודד וניצח בסיבוב השני את ראש המועצה היוצא נוהאד משלב ברוב של 56.62%.
ב-22 באוגוסט 2023, במהלך מערכת הבחירות ב-2023 נרצחו ביישוב 4 תושבים, ביניהם אחד המתמודדים נגד בנו לראשות המועצה.
פאוזי עצמו לא התמודד בבחירות, ובנו סיף נבחר לראשות המועצה.
עאטף לא התמודד בבחירות לרשות המקומית בשנת 2024, אך בנו סיף משלב התמודד ונבחר לראשות המועצה.
במאי 2023 נעצר יחד עם ראשי רשויות נוספים בחשד להטיית מכרזי פינוי אשפה.
פאוזיה אמין סידו היא אישה יזידית מצפון עיראק שנחטפה על ידי המדינה האסלאמית (דאעש) כילדה בת 11 במהלך רצח העם היזידי ב-2014. היא הוחזקה בשבי במשך עשור והייתה נתונה להתעללות פיזית ומינית מתמשכת.
סידו נישאה בכפייה לטרוריסט מדאעש פלסטיני בסוריה, שהתעלל בה מינית ופיזית, וכתוצאה מכך נולדו לה שני ילדים בגיל צעיר מאוד.
לאחר מותו בשנת 2020, היא פותתה להצטרף למשפחתו בעזה, שם סבלה מהתעללות על ידם.
בשנת 2024 נמלטה בהצלחה מעזה לאחר שהחוטף שלה, פלסטיני חבר בדאעש וחמאס, נהרג.
היא הועברה לישראל לצורך קבלת מזון וטיפול רפואי ולאחר מכן לוותה לירדן על ידי פקידים אמריקאים, ובסופו של דבר התאחדה עם משפחתה בסינג'אר, עיראק.
דיווחים תקשורתיים מצביעים על כך שממשלות ארצות הברית, ישראל, עיראק וירדן שיתפו פעולה בהצלתה.
פאוזיה אמין סידו נחטפה חודש לפני יום הולדתה ה-11 כאשר דאעש השתלט על מחוז סינג'אר בעיראק במהלך רצח העם היזידי בו נרצחו 10,000 יזידים וגורשו למעלה מ-400,000. יותר מ-6,000 יזידים, כולל נשים וילדים, שועבדו על ידי דאעש.
בכפרים יזידים שונים הופרדו גברים ונערים מעל גיל 14 מנשים ונערות, כאשר הגברים הוצאו להורג והנשים נחטפו כ"שלל מלחמה".
חלק מהנערות והנשים היזידיות שנמלטו דיווחו מאוחר יותר שנמכרו או ניתנו כ"מתנות" לעבדות מינית לאנשי דאעש.
מאז חטיפתה, למשפחתה הייתה מעט תקשורת איתה.
בתחילת 2015, הועברה סידו לרקה שבסוריה, שם נישאה בכפייה עם לוחם דאעש פלסטיני בן 24. מאוחר יותר סיפרה בראיון כי "הוא אמר לי שאני חייבת לשכב איתו.
ביום השלישי הוא הלך לבית מרקחת והביא תרופה שמרדימה חלק מהגוף.
הוא נתן לי את התרופה ובכיתי".
היא התמודדה עם התעללות מינית ופיזית מתמשכת מבעלה, נכנסה להריון וילדה שני ילדים בגיל צעיר.
התעללות הבעל גברה, במיוחד לאחר שלקח אישה שנייה.
עד סוף 2018, לאחר שכוחות כורדים בהנהגת ארצות הברית גירשו את דאעש מסוריה, איבדה סיידו בת ה-15 את הקשר עם שובה הפלסטיני, שנמלט לאידלב.
בתחילת 2019, היא התאחדה איתו לזמן קצר לפני שדווח על מותו.
לאחר מות בעלה, הצטרפה סידו למשפחתו בעזה, מחשש לדחייה מצד קהילתה בעיראק עקב נסיבות הולדת ילדיה..
אביה סיפר שהיא שוכנעה על ידי שוביה שאם תשכח את משפחתה תגיע לגן עדן.
היא וילדיה ערכו מסע בן ארבע שנים דרך טורקיה ומצרים, בסופו של דבר הגיעו לרצועת עזה בסביבות 2020. כשהיא שם, היא התמודדה עם קשיים משמעותיים מידי משפחת בעלה.
מבודדת ממשפחתה, קהילתה ומשפת האם שלה, היא חוותה מצוקה עמוקה בזמן שטיפלה בשני ילדיה הקטנים בסביבתה החדשה.
סידו, תחת השם הבדוי "לוסיה" פנתה לרועי קייס וביקשה סיוע.
היא הציגה בפניו את תעודת הזהות המזויפת שהוצאה עבורה ברשות בה נקראה "מרים מוחמד".
סטיב ממן, איש עסקים יהודי קנדי וראש ארגון שחרור הילדים הנוצרים והיזידים בעיראק, הידוע במאמציו להציל את היזידים מדאעש, הודיע לג'רוזלם פוסט בספטמבר 2024 כי פאוזיה אמין סידו נמלטה משוביה.
בסוף 2023 לאחר שמחבל חמאס המחזיק בה נהרג בתקיפה אווירית ישראלית על רקע הסכסוך המתמשך בעזה.
סידו הקליטה באמצעות טלפון חכם סרטון TikTok המפרט את מצבה, שזכה לתשומת לב מ-Rudaw News, כלי תקשורת דובר קורמנג'י שסייע לאחר מכן באיתור משפחתה המנוכרת.
ממן קישר בין משפחתה לרשויות הישראליות, ודחק לפעולה מהירה של המועצה לביטחון לאומי כדי לארגן את חילוצה.
תוך ניצול הרשת שלו, הוא סידר מקלט בטוח לסידו ליד עמדות צבא ההגנה לישראל (צה"ל), במרחק שני קילומטרים בלבד ממעבר הגבול כרם שלום .
בשיחה עם הג'רוזלם פוסט סיפרה סידו: "המצב שלי גרוע מאוד.
המצב כאן חמור מהרבה בחינות.
אני צריכה למצוא דרך לצאת מכאן כמה שיותר מהר.
היא דיווחה על התעללות קשה הן מצד משפחת בעלה והן מצד רשויות חמאס, שהובילו לניסיונות התאבדות מרובים וחודש של אשפוז כפוי.
למרות שהרגישה מעט יותר בטוחה במיקומה הנוכחי, היא תיארה את הייאוש שלה, ופקפקה במטרת שיתוף הסיפור שלה: "האם יש תועלת בכך שאני מדברת איתך על החיים שלי, או שזה סתם מעייף אותי?
כי רבים שאלו אותי ואני סיפרנו להם הכל, אך לצערי ללא הועיל".
תהליך החילוץ התארך ונדחה שוב ושוב בשל האתגרים שהציב הקרע הדיפלומטי בין ישראל לעיראק וחוק עיראקי משנת 2022 המפליל כל קשר עם ישראל.
ב-3 באוקטובר 2024, דיווחים אישרו את שחרורו של סידו מעזה.
המודיעין הישראלי פנה לרשויות בארצות הברית לסיוע נוסף.
דו"ח צה"ל הצביע על כך שהמבצע כלל תיאום בין מתאם פעולות הממשלה בשטחים של צה"ל, שגרירות ארצות הברית בירושלים ושאר חברי הקהילה הבינלאומית.
סידו הועברה לישראל דרך מעבר הגבול כרם שלום, שם קיבלה מזון וטיפול רפואי חיוני לפני שליוותה פקידים אמריקאים לירדן דרך מעבר אלנבי .
סיידו הגיעה לבגדד בבוקר ה-2 באוקטובר, וליוותה קציני מודיעין עיראקים למוסול, שם התאחדה עם אמה ושאר משפחתה שנותרה בחיים.
לאחר חילוצה, ציין תת-אלוף אלעד גורן, האחראי על הסיוע ההומניטארי הישראלי בעזה, כי סידו נראית "פחות או יותר" בריאה פיזית, אך "לא במצב נפשי טוב" לאחר שנים של התעללות.
דיווח דומה נמסר על ידי סילוואן סינג'ארי, פקיד ממשרד החוץ העיראקי .
פאוורג'ן בע"מ היא חברה פרטית העוסקת בייזום, הקמה, הפעלה ותחזוקה של מתקנים לייצור חשמל, אגירת אנרגיה ואספקת חשמל וקיטור.
נכון לשנת 2025 מחזיקה החברה במספר תחנת כוח המונעות בגז טבעי בהספק מצטבר של כ-950 מגה-ואט ובמתקני אגירה בעלי כושר אגירה של כ-3 ג'יגה-ואט-שעה.
בנוסף, החברה מקדמת צבר יזמי של כ-2.5 ג'יגה-ואט נוספים.
פאוורג'ן מצויה בשליטת קרן התשתיות הציבורית ג'נריישן קפיטל, ומשמשת כזרוע האנרגיה שלה.
אחזקותיה של פאוורג'ן מבוססות על רכישות שבוצעו החל משנת 2018. בספטמבר 2018 רכשה קרן ג'נריישן מ"להב הרים ירוקים" 50% מהשליטה בחברת פאוורג'ן סולאר איי (לשעבר סולגרין), העוסקת בפיתוח, הקמה, הפעלה ותחזוקה של פרויקטים לייצור חשמל מאנרגיה סולארית.
שנה לאחר מכן רכשה קרן ג'נריישן את השליטה בחברה, עם רכישת יתרת המניות שהחזיקה חברת "להב".
בכך השלימה הקרן החזקה של כ־70% בפאוורג'ן סולאר איי.
בדצמבר 2018 רכשה קרן ג'נריישן מ"להב הרים ירוקים" 50% מהאחזקה בחברת פאוור פלנטס (לשעבר רפק אנרגיה), המחזיקה ומפעילה את תחנת הכוח אלון תבור MRC, תחנת הכוח אלון-תבור, תחנת הכוח רמת גבריאל, תחנת הכוח שורק הממוקמת במתקן התפלה שורק 1 ותחנת הכוח הממוקמת במתקן ההתפלה אשקלון.
בנובמבר 2022 הושלמה השליטה בפאוורג'ן פאוור פלנטס, בעקבות רכישת 50% הנותרים בחברה מידי רפק תקשורת ותשתיות.
בשנת 2021 רכשה קרן ג'נריישן מאלקטרה 25% ממתקן אגירת האנרגיה השאובה בגלבוע, המפיק אנרגיה ירוקה עם הספק מותקן של 300 מגה-ואט.
בשנת 2023 בוצע איחוד של כל נכסי האנרגיה תחת חברת פאוורג'ן, המשמשת מאז כזרוע האנרגיה של קרן ג'נריישן.
במסגרת המהלך שונה השם של רפק אנרגיה לפאוורג'ן פאוור פלנטס בע"מ והשם של סולגרין שונה לפאוורג'ן סולאר איי בע"מ.
ביוני 2024 נכנסה פאוורג'ן לתחום אספקת החשמל הקמעונאי במסגרת השקת בזק אנרג'י – מותג החשמל המצוי בשותפות ובאחזקה שווה של החברות בזק ופאוורג'ן.
מותג החשמל עוסק בשיווק, מכירה ואספקת חשמל לצרכנים ביתיים ועסקים קטנים באמצעות החברה המשותפת בזק־ג'ן.
במסגרת שיתוף הפעולה פאוורג'ן מספקת למיזם חשמל ממגוון מתקני ייצור המוחזקים ומופעלים על ידה, בעוד שחברת בזק מובילה את השיווק, המכירות והשירות של המיזם.
למיזם יש יעד גיוס של 400 אלף לקוחות עד לשנת 2030 בשוק החשמל הביתי.
בינואר 2024 פורסם שחברת הפניקס תשקיע 260 מיליון שקל בפאוורג'ן, תמורת קבלת מניות בכורה שאינן מעניקות שליטה.
באוגוסט 2025 פורסם שפאוורג'ן תקים יחד עם הפניקס ורפק תקשורת תחנת כוח חדשה סמוך לכפר סבא בשם ריינדיר.
תחנת הכוח צפויה לייצר עד ל-900 מגה-וואט.
בנוסף, פאוורג'ן רכשה את חברת 'יבולי שמש', עסקה עם פונטציאל להגדיל את כושר הייצור והאגירה של החברה בכ-505 מגה־ואט ובכ-1,350 מגה־ואט־שעה.
פאוורג'ן פועלת לאורך כל שרשרת הערך האנרגטית, מייזום, פיתוח, הקמה ותפעול מתקני יצור אנרגיה קונבנציונלית ומתחדשת ועד אגירת חשמל ומכירתו ישירות לצרכן הקצה.
תחומי פעילות החברה כוללים ייצור חשמל וקיטור, אחזקות בחברות, אנרגיות מתחדשות, אגירת אנרגיה, אספקת חשמל לצרכנים עסקיים וביתיים וכן טעינת רכבים חשמליים.
פאוורג'ן מחזיקה ומפעילה תחנות כוח לייצור חשמל באמצעות גז טבעי, בעלות כושר ייצור פעיל של 956 מגה-ואט.
עד סוף 2026 צפויה החברה להרחיב את כושר הייצור שלה ל-1.3 ג'יגה-ואט.
תחנת המחזור-המשולב MRC אלון תבור (16.66% אחזקה), בעלת כושר ייצור של 583 מגה-ואט.
תחנת הקו-גנרציה אלון תבור, בעלת כושר יצור של 74 מגה-ואט הפועלת במחזור משולב דו-צירי, ומייצרת 40 טון קיטור ללקוחות שונים בפארק תעשייה אלון תבור, לרבות מפעלי תנובה ויכין.
פאוורג'ן בונה ביחד עם שותפות MRC אלון תבור תחנת כוח נוספת באלון תבור, בהספק של 230 מגה-ואט.
תחנת הקו-גנרציה רמת גבריאל שבמגדל העמק הפועלת במחזור משולב דו-צירי, בעלת כושר ייצור של 74 מגה-ואט ומייצרת 40 טון קיטור שמסופק למפעל נילית.
תחנת הכוח שורק שממוקמת במתקן ההתפלה שורק 1 ופועלת במחזור משולב תלת-צירי, בעלת כושר יצור של 140 מגה-ואט.
תחנת הקו-גנרציה אשקלון שממוקמת בתוך מתקן ההתפלה אשקלון ופועלת במחזור משולב תלת-צירי עם כושר ייצור של 87 מגה-ואט, ומייצרת 63 טון קיטור לחימום תמיסות במתקן ההתפלה.
הקמת תחנת הכוח ריינדיר בבעלות רפק, קרן ג'נריישן וקבוצת הפניקס אושרה על ידי הממשלה, תקום מזרחית לכפר סבא וצפויה לפעול באמצעות גז טבעי בהספק של עד 900 מגה-ואט.
פאוורג'ן מחזיקה בפורטפוליו הכולל כ־600 מגה-ואט של מתקנים סולאריים מחוברים בישראל, יוון ואיטליה, לצד כ־250 מגה-ואט נוספים המצויים בשלבי הקמה ופיתוח מתקדמים.
בנוסף, החברה רכשה את חברת 'יבולי שמש' שמחזיקה נכסים בתחום האנרגיה המתחדשת בישראל ובפולין.
פאוורג'ן מחזיקה ב־25% ממתקן האגירה השאובה בגלבוע, מהמתקנים הגדולים מסוגם בישראל, עם יכולת אגירה בהיקף של כ-3 ג'יגה-ואט-שעה.
במהלך השנים 2024-2025 חוברו מתקני אגירה בקיבולת כוללת של 122 מגה-ואט-שעה בצמוד למתקנים בכפר הנשיא, נאות סמדר וניר יצחק.
בנוסף, החברה מקדמת הקמת מתקני אגירה בקיבולת של 158 מגה-ואט-שעה בשדות הסולאריים בביכורה, סופה ופריגן, וכן פרויקטים לאגירת אנרגיה בהיקף כולל של כ-6.9 ג'יגה-ואט-שעה הצפויים להתחבר לרשת בין השנים 2026–2029.
אספקת חשמל לצרכנים עסקיים וביתיים
מיזם "בזק-ג'ן", בבעלות משותפת של פאוורג'ן עם חברת "בזק", משווק חשמל ללקוחות פרטיים ועסקיים.
הוא משלב בין תשתיות ייצור החשמל של פאוורג'ן לניסיון השיווק והשירות של בזק.
כ־35% מהחשמל שמספקת החברה ירוק, והיא מציעה מסלולים עם הנחות של 6%–20%.
בנוסף, נחתם הסכם עם פריים אנרג'י לרכישת חשמל בהיקף 1.2–1.3 מיליארד שקל ל־20 שנה.
פאוורג'ן מחזיקה 50% בחברת ZEN ENERGY העוסקת בהתקנת עמדות טעינה חשמלית בבניינים ובמרחב הציבורי.
לחברה שותפות עם חברת דלק במסגרתה נפרסות עמדות הטעינה של ZEN בתחנות חברת דלק.
לקוחותיה של ZEN כוללים את חברת חשמל, אלדן תחבורה, כיל, אשטרום וחניון הנתיב המהיר.
פאול אֶרְדֶש (בהונגרית: Erdős Pál; 26 במרץ 1913 – 20 בספטמבר 1996) היה מתמטיקאי יהודי-הונגרי.
הוא היה ידוע בשיתופי הפעולה המקצועיים שלו עם יותר מ-500 מתמטיקאים, ובאורח החיים האקסצנטרי שלו (טיים מגזין קראו לו "המוזר שבמוזרים").
ארדש חקר והגה בעיות במתמטיקה בדידה, תורת הגרפים, תורת המספרים, אנליזה מתמטית, תורת הקירובים, תורת הקבוצות ותורת ההסתברות.
רוב העבודה שלו עוסקת במתמטיקה בדידה, שבה ארדש פתר וניסח בעיות פתוחות רבות.
ארדש פרסם בערך 1,500 מאמרים מתמטיים במשך חייו, יותר מכל מתמטיקאי אחר בהיסטוריה.
לא היה לו מקום מגורים קבוע, והוא נדד ממקום למקום כדי לעבוד עם מתמטיקאים אחרים.
מספר שיתופי הפעולה יוצא הדופן שלו הביא ליצירת מספר ארדש, שהוא מדד למרחק של מתמטיקאי בגרף שיתופי הפעולה.
נולד בבודפשט למשפחה יהודית, ללאיוש (אינגלנדר במקור) ואנה (במקור וילהלם), שהיו מורים למתמטיקה.
בהיותו בן שנה נפל אביו לאיוש בשבי הרוסים, ושהה שש שנים בסיביר.
שתי אחיותיו של ארדש מתו משנית ימים מעטים קודם שנולד, ולכן גידלה אותו אמו כבחממה, ונמנעה מלשלוח אותו לבית הספר.
כבר בילדות אובחן כישרונו המיוחד.
בשנת 1920 חזר האב מהשבי, ולימד את בנו מתמטיקה ואנגלית.
חרף ההגבלות על קבלת יהודים לאוניברסיטאות בהונגריה ("נומרוס קלאוזוס"), התקבל ארדש לאוניברסיטה בשנת 1930, לאחר שזכה בתחרות ארצית.
בגיל 21 קיבל תואר דוקטור מאוניברסיטת בודפשט.
עקב התגברות האנטישמיות בהונגריה בשנות השלושים, עבר לפוסט-דוקטורט במנצ'סטר שבבריטניה.
בשנת 1938 קיבל לראשונה משרה בארצות הברית, באוניברסיטת פרינסטון, אך לא קיבל קביעות משום שהנהלת האוניברסיטה ראתה בו יוצא דופן.
בשלב זה של חייו החל ארדש במנהג לנדוד בין אוניברסיטאות, מנהג שהפך לאחד המאפיינים שלו.
אחדים ממנהגיו של ארדש היו אכן משונים: הוא היה ילדותי, תמהוני, נודד, משתמש כבד באמפטמינים שהמריצו את מוחו, ובנוסף לקה באובססיית היגיינה.
מוצאו ההונגרי, קשריו עם מתמטיקאים מעבר למסך הברזל ואולי גם מנהגיו המשונים החשידו אותו בקומוניזם בתקופת המקארתיזם.
הוא נאלץ לעבור לחיות בישראל, וניתנה לו משרה לשלושה חודשים באוניברסיטה העברית בירושלים, ולאחר מכן קיבל בטכניון משרה של "פרופסור אורח קבוע", משרה שארדש עשה בה שימוש עד מותו.
בסוף שנת 1954 הוא נתן סדרת הרצאות בנושאים מתמטיים לציבור הרחב מטעם המכון למתמטיקה.
ב-1963 חזר לארצות הברית, אך בשלושים השנים הבאות המשיך לנדוד בעולם ולהרצות על מתמטיקה באוניברסיטאות רבות.
ארדש זכה בפרסים רבים והיה חבר באקדמיות למדעים של שמונה ארצות, כולל של הונגריה (1956), ארצות הברית (1979), הודו (1988) ובריטניה (החברה המלכותית) (1989).
בשנת 1983 הוענק לו פרס וולף אותו תרם לטכניון.
הוא חי בצניעות, ונתן את עיקר כספו לתמיכה בסטודנטים, או כפרס לפותרי בעיות שהציג.
בין השאר הוא תרם את הכסף להענקת פרס ארדש לזכר הוריו.
ארדש נפטר בוורשה ב-20 בספטמבר 1996, לאחר שהשתתף בכנס מתמטי.
מספידיו מנו אותו בין עשרת המתמטיקאים הגדולים של המאה ה-20.
עיקר תרומתו של ארדש היא לתורת המספרים ולמתמטיקה בדידה.
הוא פרסם מאות מאמרים בנושאי קומבינטוריקה ותורת הגרפים.
חיבה רבה הייתה לו לבעיות פשוטות לכאורה, שהפתרון להן קשה ביותר.
ארדש מזוהה עם פיתוח השיטה ההסתברותית והפיכתה לכלי חשוב בקומבינטוריקה ומדעי המחשב.
מהתרומות הראשונות שלו בכיוון הייתה ההוכחה כי קיימים גרפים בהם אין קליקות או קבוצות בלתי תלויות הגדולות מ-, כש- הוא מספר הצמתים.
מצד שני משפט רמזי קובע כי בכל גרף כזה יש קליקה או קבוצה בלתי תלויה שגודלה .
שיתוף פעולה נרחב של ארדש עם אלפרד רניי הניב 32 מאמרים משותפים, בהם 8 מאמרים שבהם ייסדו את תורת הגרפים המקריים.
ארדש הוא המתמטיקאי הפורה ביותר בהיסטוריה מבחינת מספר המאמרים שפרסם - מעל 1,500 (לאונרד אוילר פרסם יותר טקסט מתמטי, אך במספר קטן יותר של מאמרים).